钦定古今图书集成/理学汇编/学行典/第023卷 > 皇极经世心易发微四 > 《出师胜负》
## 钦定古今图书集成/理学汇编/学行典/第023卷 > 皇极经世心易发微四 > 《出师胜负》

起数。依《争讼》之法，先起我数为主，然后起彼数为客，
千为国主，百为大将，十为小将，零为军卒粮食。先观
两将旺相，以看其孰为受制，孰为受生，孰为刑冲克
害，次看零数，孰为有气，孰为无气，孰为生合，孰为克
害。如我克彼则我胜，彼克我则彼胜。将爻生合，则将
有投降之意，士卒生合，则士卒有归降之意，千百来
生，十零成功受赏，千百克十零，纵能成功，必得罪于
上而反受责。四象之中，最要十零有气，不可逢困陷
空缺。